**Ева Кайлі** (грэч. Εύα Καϊλή; нар. 28 кастрычніка 1978, Салонікі, Грэцыя) — грэчаскі дзяржаўны і палітычны дзеяч. Належала да Усегрэчаскага сацыялістычнага руху (ПАСОК). У студзені-снежні 2022 года была адным з чатырнаццаці віцэ-старшыняў Еўрапейскага парламента. Былая тэлевядучая, дэпутат Еўрапейскага парламента з 2014 года.

Ранні перыяд жыцця
------------------

Вывучала архітэктуру і грамадзянскае будаўніцтва ва Універсітэце Арыстоцеля ў Салоніках. Працягнула навучанне ва Універсітэце Пірэя, дзе атрымала ступень магістра ў галіне міжнародных і еўрапейскіх адносін. У 2004—2007 гадах працавала тэлевядучай. З 2014 года вучыцца ў аспірантуры ў галіне міжнароднай эканамічнай палітыкі ва ўніверсітэце.

Палітычная дзейнасць
--------------------

Падчас працы ў парламенце Грэцыі была членам наступных парламенцкіх камітэтаў: Пастаяннага камітэта па справах культуры і адукацыі, Пастаяннага камітэта па нацыянальнай абароне і замежных справах і спецыяльнага Пастаяннага камітэта грэкаў замежжа. Таксама была членам грэчаскай дэлегацыі ў Парламенцкай асамблеі чарнаморскага эканамічнага супрацоўніцтва (ПАЧЭС), Парламенцкай асамблеі НАТА і Парламенцкай асамблеі Саюза для Міжземнамор’я. Прадстаўляла Грэцыю на канферэнцыях і спецыяльных місіях за мяжой.

У лістападзе 2011 года напярэдадні вырашальнага вотуму даверу Прэм’ер-міністру Грэцыі Георгіясу Папандрэў трапіла на старонкі газет, абвясціўшы, што адмовіцца падтрымліваць урад у галасаванні, што пакінула б Георгіяса Папандрэў з падтрымкай усяго 151 дэпутата ад ПАСОК з 300. Пазней адступіла, і Георгіяс Папандрэу атрымаў вотум даверу з усімі 155 дэпутатамі з ПАСОК, якія выказалі сваю падтрымку яго ўраду.

З 2014 года стала дэпутатам Еўрапейскага парламента і была членам групы Прагрэсіўнага альянсу сацыялістаў і дэмакратаў да выгнання ў 2022 годзе. У 2022 годзе стала незалежным дэпутатам і віцэ-старшынёй па інавацыйнай стратэгіі, ІКТ, тэхналогіях, прадбачанні, бізнэсу, і карпаратыўнай сацыяльнай адказнасці, ААН, СГА, АЭСР і Блізкім Усходзе. Стала першай жанчынай-старшынёй органа Еўрапейскага парламента па ацэнцы навукова-тэхнічных магчымасцяў у 2017—2022 гадах, старшынёй цэнтра штучнага інтэлекту і кіраўніком дэлегацыі па сувязях з Парламенцкай асамблеяй НАТА з 2014 па 2019 год. Працавала ў Камітэце па прамысловасці, даследаваннях і энергетыцы, Камітэце па эканамічных і валютных пытаннях і Камітэце па занятасці і сацыяльных пытаннях. З’яўляецца намеснікам члена бюджэтнага камітэта і дэлегацыі па сувязях з Аравійскім паўвостравам.

У дадатак да сваіх абавязкаў у камітэтах, з’яўляецца членам Інтэргрупы Еўрапейскага парламента па раку, Інтэргрупы Еўрапейскага парламента па пытаннях інваліднасці, дэлегацыі ў Камітэце парламенцкага супрацоўніцтва ЕС-Расія і дэлегацыі па сувязях са Злучанымі Штатамі Амерыкі.

У 2018 годзе была ганаравана ўзнагародай MEP Awards за прасоўванне новых тэхналогій.

18 студзеня 2022 года стала віцэ-старшынёй Еўрапейскага парламента пасля абрання ў першым туры 454 галасамі.

Абвінавачванні ў карупцыі і арышт
---------------------------------

9 снежня 2022 года была арыштавана Федэральнай паліцыяй Бельгіі пасля расследавання крымінальнай справы аб арганізаванай злачыннасці, карупцыі і адмыванню грошай, звязаных з лабісцкай дзейнасцю ў падтрымку заяўкі Катара на правядзенне чэмпіянату свету па футболе. Чамадан з наяўнымі грашыма быў знойдзены ў яе бацькі пры яго арышце, а іншыя сумкі з наяўнымі былі знойдзены ў яе дома. У той жа дзень яна была адхіленая як ад групы сацыялістаў, так і ад дэмакратычнай групы, з якой засядала ў Еўрапейскім парламенце, і ад нацыянальнай партыі ПАСОК. У рамках расследавання паліцыя Бельгіі правяла ператрусы ў 16 дамах і затрымала як мінімум яшчэ чатырох чалавек, у тым ліку былога дэпутата Еўрапарламента Антоніа Панцэры, памочніка дэпутата Еўрапарламента Франчэска Георгі (партнёра Евы Кайлі) і бацьку Евы Кайлі, які ехаў у цягніку з буйной сумай наяўных грошай пасля папярэджання саўдзельніка. У ходзе правядзення следчых дзеянняў супрацоўнікі праваахоўных органаў канфіскавалі больш за 600 тысяч еўра наяўных.

Арышт быў праведзены падчас Чэмпіянату свету па футболе 2022 года, які праходзіў у Катары. Раней у краінах Заходняга свету прагучала сур’ёзная крытыка ў адрас Катара, але Ева Кайлі падчас выступу ў Еўрапейскім парламенце пахваліла сітуацыю з правамі чалавека ў гэтай краіне і раскрытыкавала абвінавачванні ў карупцыі, вылучаныя супраць Катара.

10 снежня 2022 года была адхіленая ад займаемай пасады.

13 снежня 2022 года абсалютная большасць дэпутатаў Еўрапарламента прагаласавала за датэрміновае спыненне паўнамоцтваў Кайлі на пасадзе віцэ-старшыні.

19 студзеня 2023 года суд першай інстанцыі ў Бруселі адхіліў хадайніцтва Кайлі аб вызваленні яе з-пад варты да суда і прымяненні альтэрнатыўных мер, такіх як электронны бранзалет. Судовае паседжанне, якое адбылося 16 лютага 2023 года, зноў адхіліла просьбу Кайлі аб вызваленні або прымяненні альтэрнатыўных мер і пастанавіла пакінуць яе ў турме папярэдняга зняволення. Але ў красавіку 2023 года Кайлі ўсё ж перавялі пад хатні арышт.

Асабістае жыццё
---------------

У 2021 годзе ў Евы Кайлі і яе партнёра, 35-гадовага памочніка дэпутата Еўрапарламента Франчэска Джорджы, нарадзілася дачка.

Зноскі
------

1. ↑  Vilaweb — 1995. Праверана 12 снежня 2022.<a href='https://wikidata.org/wiki/Track:Q3312518'></a>
2. ↑  Photograph of Eva Kaili(недаступная спасылка), Greece.
3. 1 2  Curriculum vitae Eva Kaili **(нявызн.)** (25 красавіка 2022). Архівавана з першакрыніцы 11 снежня 2022. Праверана 10 December 2022.
4. ↑  Dina Kyriakidou and Lefteris Papadimas (3 November 2011), Greek prime minister faces knife-edge survival vote Архівавана 18 чэрвеня 2020. *Reuters*.
5. ↑  Rachel Donadio (4 November 2011), Greek Leader Survives Vote, Bolstering Deal on Europe Debt Архівавана 20 кастрычніка 2020. *The New York Times*.
6. ↑  Eva Kaili Архівавана 11 снежня 2022. European Parliament.
7. ↑  Intergroup Архівавана 3 кастрычніка 2020. European Cancer Patient Coalition (ECPC)
8. ↑  Members of the Disability Intergroup — S&D Архівавана 12 снежня 2022. European Disability Forum
9. ↑  Eva Kaili wins MEP of the year award in Brussels **(нявызн.)**. Архівавана з першакрыніцы 11 снежня 2022. Праверана 17 August 2021.
10. ↑  Cash found in MEP Kaili’s Brussels home: reports **(нявызн.)** (10 December 2022).
11. ↑  Qatar ‘corruption’ scandal rocks EU Parliament **(нявызн.)** (9 December 2022).
12. ↑  PASOK expels MEP Eva Kaili due to ongoing corruption investigation **(нявызн.)** (9 снежня 2022). Архівавана з першакрыніцы 11 снежня 2022.
13. ↑  Belgium makes EU parliament arrests in Qatar corruption probe **(нявызн.)** (9 снежня 2022). Архівавана з першакрыніцы 11 снежня 2022.
14. ↑  European Parliament Vice President Eva Kaili brought in for questioning in Brussels corruption probe **(нявызн.)** (9 снежня 2022). Архівавана з першакрыніцы 11 снежня 2022.
15. ↑  Soupçons de corruption par le Qatar: la vice-présidente du Parlement européen Eva Kaili interpellée **(нявызн.)** (9 снежня 2022). Архівавана з першакрыніцы 11 снежня 2022.
16. ↑  Belgian police raid homes over Qatar lobbying at EU Parliament **(нявызн.)** (9 снежня 2022). Архівавана з першакрыніцы 11 снежня 2022.
17. ↑  Des sacs d'argent liquide trouvés au domicile de la vice-présidente du Parlement européen **(нявызн.)** (9 снежня 2022). Архівавана з першакрыніцы 11 снежня 2022.
18. ↑  Here is European Parliament Eva Kaili, saying 2 weeks ago that #Qatar "is a pioneer in labor rights, diplomacy, inteligent high educated" country, now i know why she said those things in front of the stage at the Europe Parlaiment building. **(нявызн.)**. *Твітэр*.
19. ↑  *Knight, Sam*. At Qatar’s World Cup, Where Politics and Pleasure Collide **(нявызн.)**. *The New Yorker* (3 снежня 2022). Архівавана з першакрыніцы 10 снежня 2022.
20. ↑  Greek MEP stripped of vice president powers over graft probe **(нявызн.)**. Архівавана з першакрыніцы 11 снежня 2022.
21. ↑  Европарламент проголосовал за отставку вице-президента Евы Кайли (руск.). *Коммерсантъ* (13 снежня 2022). Архівавана з першакрыніцы 18 снежня 2022.
22. ↑  MEP Kaili to remain in prison (англ.). *ekathimerini.com* (19 студзеня 2023).
23. ↑  Qatargate: Marc Tarabella, Eva Kaili et Pier Antonio Panzeri maintenus en détention (англ.). *Le Soir* (16 лютага 2023).
24. ↑  LeSoir: замешанную в коррупции экс-вице-президента Европарламента Кайли выпустят из тюрьмы (руск.). *Газета.ru* (12 красавіка 2023). Праверана 12 красавіка 2023.
25. ↑  Qatargate. Giorgi si pente davanti ai giudici: "Ho preso i soldi, ma ora liberate la mia compagna" (італ.). *ilcorrieredelgiorno.it* (15 снежня 2022).

|  |  |
| --- | --- |
| ⚙️   У сацыяльных сетках | Facebook · LinkedIn · Твітэр |
| Фота, відэа і аўдыё | Instagram · YouTube |
| Тэматычныя сайты | Еўрапарламент |
| Слоўнікі і энцыклапедыі | OpenSanctions |
| Генеалогія і некрапалістыка | Geni.com |
| Нарматыўны кантроль | GND: 1181016525 · LCCN: no2022007075 · SUDOC: 250305682 · VIAF: 3789164298426108630001, 4936155345600106430004 |